LidanRubinov/Halacha-QA huggingface dataset:
שאלה: דין רודף והעלמת מס: לרב. ישנה מאפיית מצות באזורנו שאינה משלמת מסים על מכירותיה. לעומת מאפייות אחרות באזור שכן משלמות (מה שיוצא שהוא יכול למכור בקלות במחיר זול יותר, למרות שלא נראה שהוא אכן עושה זאת). שאלתי מתחלקת לשתיים, האם ישנה בעייה לקנות ומצות אלה (האם עדיף מצות אלו, יש חשש אמיתי של גזל או רק מוסרית זה לא נראה ר). ושאלה שנייה, האם הלשנה על דבר כזה לשלטון הוא דין רודף? זה הכוונה של ח בדין רודף- למרות שהשלטון לא הולך לפי חוקי התורה, כל הלשנה על לעבור על חוקיו זה נקרא דין רודף? אשמח למקורות במידת אפשר
תשובה: א. אין איסור לקנות כי הוא הגוזל ולא הקונה, אבל בוודאי עדיף לקנות ממי שאינו עובר איסור. ב. לא ראוי להלשין כי זה נחשב למוסר. מותר למסור לשלטון או לגורמים אחרים רק מי שמסכן חיים או רכוש של אחרים כמו גנב שבא לגנוב.
שאלה: חיתוך עץ לצורך מסויים בשמיטה: ו לרב ממש מול ביתי, שני מטר מהדלת, בגינה. יש צמח ממש סבוך, "מרוה" שמו. הדבר הזה מביא לכאן חרקים וכד האם מותר לקצוץ אותו בשמיטה מפאת הסיבה הנ"ל וגם מהחשש שמא יתחבאו בו נחשים ועקרבים? ב. אם יש עץ בגינה שממש קרוב לברזנט שמסוכך מעליו, האם מותר לקטום את החלק העליון של הענפים שלו כדי שלא יפגע בסככה? (השאלה הזו היא גם לגבי שמיטה וגם לגבי עץ פרי.)
תשובה: וברכת ד' 1. אפשר לעקור אותו ולהניח אותו במקום מסויים שיתיבש. 2. אפשר לקטום בצורה שלא יראה כגזום, דהיינו לעשות קו ישר של החתוך העליון. בברכת התורה והארץ יהודה הלוי עמיחי מכון התורה והארץ
שאלה: משחק וירטואלי עם אנשים מחו"ל: האם מותר לשחק משחק נגד אנשים מחוץ לארץ ביום שישי (יש מצב שנכנס אצלם השבת)??
תשובה: ודאי אם אתה יודע שאתה משחק נגד יהודי ושבת אצלו שאסור לשחק, שהרי אתה נהנה מחילול השבת שלו. השאלה היא כשאתה לא יודע אם שבת אצלו או אם הוא יהודי. התשובה היא, שאם אינך יודע אם השחקן מולך יהודי או אינו יהודי, מותר לשחק ולא צריך לבדוק אם השחקן יהודי או לא כיוון שרוב העולם אינו יהודי והולכים אחר הרוב. אם אתה יודע שהשחקן יהודי, אתה חייב לברר היכן הוא גר ואז לבדוק מתי נכנסה אצלו שבת, כיוון שאין רוב. הרב שלמה בורנשטין
שאלה: לא שומרת שבת אבל מאמינה באלוהים: רציתי לשאול אם זה כזה נורא שאני לא שומרת שבת? כאילו אני מאמינה באלוהים אני מדברת איתו כל יום ואומרת לו אבל אני לא שומרת את המצוות של הנטילת ידיים וכו האם יקרה לי משהו אם אני לא מקיימת את המנהגים האלה?
תשובה: ב"ה לך. קראתי את מכתבך ומאוד התפעלתי מהתחושות המיוחדות שלך. ההרגשות שלך מאוד חשובות, שהן בסיס לכל החיים של האדם. נפלא לראות את הקשר שלך עם ה', את השיחות שלך איתו יתברך, זה ממש נפלא. יחד עם זאת, חשוב מאוד לדעת שה' יתברך רוצה שאנו לא נהיה איתו בקשר של שיחה ודיבור בלבד, אלא קשר אמיתי חי ומעשי. כאשר קשר לא בא לידי ביטוי במעשים, יש בו חסרון גדול מאוד. הרצינות בקשר באה לידי ביטוי בכך שהוא מגיע ליום יום, למעשים הקבועים והיום יומיים של האדם. לכן, למרות שפעמים שזה יותר קשה, חשוב מאוד לדעת להתקדם גם בתחום המעשי, של המצוות. השבת היא יסוד בקשר עם ה', וכאשר אדם שומר שבת הוא בונה קשר אחר לגמרי, ממש רמה אחרת של קשר עם אבינו שבשמים. לכן, צריך לשאוף לקיים את כל המצוות, אמנם לא פשוט בבת אחת להתחיל, אך צריך לשאוף להגיע לכך. כאשר שואפים אפשר להתקדם. חשוב מאוד לדעת, שכאשר משקיעים נכון, לא רק שמצליחים להגיע להמון דברים, אלא אף מעבר לכך, זוכים לראות כמה אוצרות יש בכל מצווה שעושים, כמה עונג נפלא המצווה נותנת לנו. לכן חשוב מאוד לעבוד על הדברים, חשוב להתקדם. אם תרצי אשמח לעזור לך לבנות קשר עם מישהי שתוכל לעזור לך בדברים המעשיים, בהתחברות אליהם, בהדרכה מעשית איך להתקדם בדברים האלו שהם כל כך חשובים. חבל לא להתקדם בכך, זה מאוד חסר. מתוך נסיון של שנים אני יכול להעיד בפנייך שכאשר תעשי תגלי כמה זה נפלא. כמה נפלא לשמור שבת, כמה נפלא לאכל כשר, כמה נפלא לעשות דברים גדולים וחשובים אלו. אשמח לעזור עוד בכל מה שאוכל, בדברים מעשיים, בהדרכה ובעצה. תרגישי חופשיה לפנות לשאול ולבקש, שבשביל זה אני כאן. בברכת הצלחה רבה הרב יצחק גרינבלט.
שאלה: תינוק, יסורים של אהבה: תינוק שנולד ובוכה כל הזמן ולפעמים זה קצת גוזל זמן מההורים. ואפילו מצריך לדחות זמן קבוע של לימוד האם צריך להסתכל על זה כייסורים שלא של אהבה?
תשובה: זה לא נחשב לייסורים כי ישב בזה מצוה לטפל ולהרגיע מי שחסר ישע וסובל. יש להתפלל עליו שיבריא ובזמן הטיפול לא לחשוב שיש בזה ביטול תורה כי זוהי מצוה ככל המצוות.
שאלה: אורך השרוול לבן תורה: מה כוונת הרב במילים עד המרפק, דווקא או גם פחות מכך? השאלה נשאלה בהמשך לשאלה "חולצה קצרה לבן תורה"
תשובה: גם קצת פחות אין בעיה לגבר.
שאלה: פרשת בהעלותך: לרב, שתי שאלות בבקשה לגבי הפרשה א. כולם מדברים על עניין הפסוקים "ויהי בנסוע אהרן." וכו, לא הבנתי למה פסוקים אלה נחשבים שלא נמצאים במקומם? היכן הם אמורים להיות? הרי הפרשה הזו מדברת גם על מסעות בנ י במדבר, וכתוב שהם נסעו מסיני ואז כתוב ויהי בנסוע אהרן שזה מה שאמרו כאשר הענן מתחיל לנסוע ו"ובנחה יאמר" כאשר הענן חונה, אז מה הבעיה בזה הרי זה בדיוק המשך הפרשה לכאורה! ב. למה דווקא אותיו נון הפוכות ולא למשל ס,פ או כל אותו אחרת? למה דווקא נון? ניסיתי לקרוא את דברי בעל הטורים על נ פרשיות משהו אבל לא ממש הבנתי, אשמח אם הרב יסביר לי בבקשה. לרב
תשובה: לשואל א. פרשיה זו ראוי היה שתכתב בפרק ב' יחד עם סדר המסעות לדגליהם, שהרי בכל המסעות היה משה נוהג לומר "קומה ה'.", ואילו כאן בסוף פרק י מדובר במסע אחד בלבד - ממדבר סיני למדבר פארן, לכן הבדיל הכתוב פרשיה זו בסימניות משני צדדיה ב. פירושים שונים נאמרו אודות הנו"נים ההפוכות: (1) בעל "נחלת יעקב" (על מסכת סופרים פרק ו) כתב: ".וצורתה היא כמו שכתב ה'אור תורה' על פי הזוהר, שרגל הנו"ן יהיה הפוך ולא הראש. וזה מסכים לדעת ה'אור תורה'על פי ספר הזוהר, כאדם שמביט לאחריו כך השכינה מביטה לאחריה ומשגיח תמיד על הישראל לשמרם מכל נזק". (2) בעל הטורים (במדבר י, לה) כתב: "עשה נוני"ן הפוכין, שרצה להעביר השבטים (ספרי), שאותיותיהם נו"ן (סוטה לו ע"א. כלומר מנין אותיות שמות השבטים הוא חמישים), את הירדן שהוא רחב נו"ן (ספרי דברים ג כו) אלא שהחטא גרם. (3) בעל הטורים שם: טעם אחר לנונין הפוכין, כדאיתא בשבת פרק כל כתבי (קטז ע"א) שאין זה מקומה וכתבה כאן להפסיק בין פורענות ראשונה לפורענות שניה, ועשה נוני"ן הפוכין לומר שמקומה לפני נ' פרשיות לפניה. ואילו לא היו הנוני"ן הפוכין לא הייתי יודע אם לפני נ' פרשיות לפניה אם לפני נ' לאחריה, לכך עשאום הפוכים לומר לפני נ' לפניה, והוא אחר ונסע אהל מועד מחנה הלוים בפרשת במדבר סיני (במדבר ב,יז) שמשם עד הכא נ' פרשיות". (4) ב"ילקוט מעם לועז" מובא, שהנו"נים ההפוכות רומזות לשתי הנו"נים של "נעשה ונשמע" שנאמרו בסיני. (5) עוד מובא שם, שהנו"נים רומזות לגאולה העתידה שתבוא בנו"ן - "נחמו נחמו עמי.". בספר "כתרי אותיות" נאספו עוד פירושים רבים לזה. עיין שם. נאמנה
שאלה: ת על ייעוץ: ביקרתי אצל שדכנית שקיבלה אותי בחינם לראיון אצלה. בסוף הפגישה אמרה לי השדכנית שיש לה חברה שלומדת איתה בקורס שדכנות והיא מתעסקת בתחום של קשב וריכוז. הסכמתי להיפגש איתה ולא נאמר לי דבר על ת או משהו כזה. קבעתי איתה ונסעתי לפגישה ובסוף הפגישה היא ביקשה 220 ש"ח בעבור הייעוץ. אמרתי שלא ידעתי שזה בת ואני לא הייתי נפגש אם הייתי יודע על כך. האם אני חייב לשלם?
תשובה: מכיוון שהפקת תועלת ונהנית, עליך לשלם לפחות את דמי ההנאה.
שאלה: לימונים בשביעית : האם בגלל שהולכים בפירות אחרי חנטה, אז מטו בשבט אם קטפתי לימונים הם קדושים בקדושת שביעית ופטורים ממעשר?
תשובה: וברכת ד' בשמיטה הולכים לפי ראש השנה, א' תשרי, ועל כן זהו הזמן הקובע. הלימונים שקדושים בקדו"ש הם הלימונים שהתבשלו כעת. בברכת התורה והארץ יהודה הלוי עמיחי מכון התורה והארץ
שאלה: כתובת יבמים: שאלתי היא : מהי "כתובת יבמים"?
תשובה: : כתובת יבמין זו כתובה שכותב היבם ליבימתו, היא דומה לכתובה רגילה עם שינוים קלים ע"פ דיני היבם. נוסח הכתובה הובא ברמב"ם הלכות יבום וחליצה פרק ד הלכה לב: "ביום פלוני וכו' איך פלוני בן פלוני אתא לקדמנא וכן אמר לנא אחי דמן אבא שכיב וחיי לרבנן ולכל ישראל שבק ובר וברת ומורית ומחסין ומוקים שמא בישראל לא שבק ושבק ההיא אתתא דשמה פלונית בת פלוני וחזי לי מן אוריתא ליבומי יתה כדכתיב בספר אוריתא דמשה יבמה יבא עליה וצביאת פלונית דא ואתיבמת לפלוני בר פלוני יבמה לאוקומי שמא בישראל כדכתיב והיה הבכור אשר תלד יקום על שם אחיו המת ולא ימחה שמו מישראל וכתב לה פלוני יבמה לפלונית יבמתיה כסף זוזי מאתן דחזו לה דהוו כתיבין בכתובתה דכתב לה בעלה קדמאה ואוסיף לה מדיליה כך וכך ודא נדוניא דהנעלת ליה וכו' כשאר טופסי כתובות". ובטור אבן העזר סימן קסו "טופס כתובת יבמין ביום פלוני כך וכך לשנת פלוני וכו' איך פלוני בר פלוני אתא קדמנא וכך אמר לנא אחי דמן אבא שכיב וחיי לרבנן ולכל ישראל שבק ובר וברת מורית ומחסין ומוקים שמא בישראל לא שבק ושבק הדא אתתא דשמה פלונית בת פלוני דממתא פלונית דהות נסיבא ליה וחזי לי מן דאורייתא לייבומה כדכתיב בספר אורייתא דמשה יבמה יבא עליה ואנא אפלח ואיזון ואפרנס יתיכי כהלכות גוברין יהודאין דפלחין ומוקרין וזנין ומפרנסין ומכסין ית נשיהון בקושטא ויהיבנא ליכי כסף עשרין וחמשה זוזי דחזי ליכי כדהוו כתיבי בכתובה דכתב לך בעלך קדמאה ועלי מזונייכי וכסותייכי וסיפוקייכי ומיעל עלייכי כאורח כל ארעא וצביאת פלונית בת פלוני דנא ואתייבמת לפלוני בר פלוני יבמה כדי לאוקמי שמיה בישראל כדכתיב והיה הבכור אשר תלד יקום על שם אחיו המת ודא נדוניא דהנעלת ליה מבי אבוה כך וכך וצבי הוא ואוסיף לה מדיליה כך וכך וקבל עלוהי פלוני דנא אחריות תוספת כתובה דנא עלוהי ועל ירתוהי בתריה מקרקעי ומטלטלי ואפילו מן גלימא דעל כתפיה: וכו' כדכתבינן בשאר כתובה דעלמא". הרב משה מאיר אבינר
שאלה: שאריות מזון של שבת : מה עושים עם שאריות של אוכל שנשארו מארוחת שבת. האם לשמור להנות במהלך השבוע? השאלה נשאלה בהמשך לשאלה "איסור בל תשחית - איבוד שאריות מזון"
תשובה: עדיף לאוכלו במהלך השבוע, אם הדבר לא ניתן אז להניחו באשפה בתוך שקית
שאלה: מאיפה מגיעות אבני החושן?: שאלתי היא, האם הסיכויים גדולים שאבני החושן הם אבנים טובות שהיו (ואולי עדיין) נפוצות ברחבי ארץ ישראל ולא אבנים טובות מכל רחבי העולם? כמו למשל יהלומים שנמצאים באפריקה. על תשובתך
תשובה: לשואל מאמר מקיף אודות זהותן המינרלוגית של אבני החושן ניתן למצוא בסוף חומש "דעת מקרא" על ספר שמות (ח"ב עמ' 67). משם עולה שאבני החושן לא נלקחו בהכרח באיזור ארץ ישראל. נאמנה
שאלה: האם בידינו להבין את משמעות היסורים?: האם בדור שלנו, כשאין הנהגה גלויה, אנו יכולים להבין למה באים עלינו יסורים, או שאין ביכולתנו להבין את מעשה ה'? אם אנחנו לא אמורים להבין את סיבת המאורעות, איזו משמעות יש ליסורים שלנו?
תשובה: וסליחה על העיכוב. כך כתב הרמב"ם בתחילת הלכות תעניות: "מצות עשה מן התורה לזעוק ולהריע בחצוצרות על כל צרה שתבא על הצבור. ודבר זה מדרכי התשובה הוא שבזמן שתבוא צרה ויזעקו עליה ויריעו ידעו הכל שבגלל מעשיהם הרעים הורע להן ככתוב עונותיכם הטו וגו', וזה הוא שיגרום להם להסיר הצרה מעליהם. אבל אם לא יזעקו ולא יריעו אלא יאמרו דבר זה ממנהג העולם אירע לנו וצרה זו נקרה נקרית, הרי זו דרך אכזריות וגורמת להם להדבק במעשיהם הרעים" וכו'. עולה מדבריו שצרות נועדו להביא להתעוררות לתשובה, כלומר לתיקון המעשים, אך לא מוזכר בדבריו שבידינו לקבוע בוודאות שצרה מסויימת מכוונת לחטא מסוים. כנראה לעתים יש מסלולים שונים לתיקון, או אפשרויות להתחיל את התיקון מנקודות מוצא שונות, ולכן הטוב ביותר הוא שכל אחד   או כל קבוצה   יקח אחריות על עצמו ויראה מה בידו לתקן לפי מה שעיניו רואות. זו הדרך הטובה ביותר לתיקון מלא. הטוב ביותר הוא שכל אחד יתרכז במה שבאחריותו לתקן, ולא יתמקד בחטאי אחרים   הניסיון מראה שתליית הפורענות בחטאי אחרים אינה מביאה לתיקון כלשהו. עם זאת צריך לזכור גם את דברי שלמה המלך בספר משלי "אוולת אדם תסלף דרכו, ועל ה' יזעף ליבו". לעתים ניתן לראות שארועים מסויימים נובעים באופן ישיר מבחירה לקוייה של בני האדם, ולפני שעוברים לתיקון רוחני יש לתקן את הרובד הגלוי. למשל, אדם יכול להתפלא למה חלה במחלה מסוימת בעוד שהמחלה היא תוצאה ישירה של הרגלי תזונה לקויים. כך גם מלחמת לבנון השניה שגבתה נפגעים רבים, הביאה להפקת לקחים צבאית, וכיו"ב. כמובן שעל גבי התיקון הטבעי יש לבחון גם מה בידינו לתקן מבחינה רוחנית. נקודה קטנה למחשבה שאינה נוגעת לעיקר העניין - אמנם בדורנו אין ניסים היוצאים מסדרי הטבע 'הפיזיקליים', אך ודאי שיש בו השגחה והנהגה גלויה, ודי להזכיר את קיבוץ הגלויות המופלא, את פריחתה של מדינת ישראל, של העם היהודי ושל ארץ ישראל לאחר אלפיים שנות גלות ושממון.
שאלה: עליה לקבר: אימי נפטרה ב א באב (27.7.14) אנחנו ממוצא מרוקאי חלק אומרים לי שעליי לציין שנה וחלק אומרים שגם 11 חודש וגם שנה. א.על פי ההיגיון שלי 11 חודש יוצא ב א בתמוז אבל נאמר לי שמכיוון שהיא נפטרה בראש חודש לא עולים בראש חודש ואז מקדימים או דוחים. אם כך מהו יום ה 11 חודש? ומהו יום השנה? ב. מה אני צריכה לעשות ב11 חודש ומה בשנה? האם בשניהם עלי לערוך סעודה? האם בבית? בבית כנסת? עלייה לבית העלמין??? אשמח אם תענו לי בהקדם מכיוון שזה ממש קרוב ואני רוצה לדעת כיצד להתכונן
תשובה: בשנה הראשונה נהגו לעשות ב11 וביום השנה, אחד מספיק ברכות והשני אפשר ברכות אפשר סעודה, המרוקאים נהגו יותר ב11 חודשים לעשות את הגדול, מספיק מניין לומר דברי תורה וקדיש ואשכבה. נוהגים להקדים העליה לקבר לערב ראש חודש לעלות ביום שלישי והאזכרה בבית הכנסת או בבית בשלישי בלילה, הספרדים נהגו לעשות את התפילות בבית כאשר אין אפשרות למניין עושים אזכרה בבית הכנסת. תנוחמו מהשמיים.
שאלה: כיבוד אב והוצאת רישיון: אבי לא רוצה שאני יוציא רשיון על אופנוע ואני צריך את זה מטעמי עבודה מה לעשות להוציא או לא?
תשובה: לא כדאי ליסוע על אפנוע כי יש בזה סכנה ברורה ובזכות כיבוד אב ואם תזכה לפרנסה טובה ואריכות ימים.
שאלה: שעון יד עם רצועת פלסטיק ברשה"ר בשבת: למן דאמר שמותר לטלטל שעון יד ברשות הרבים בשבת, האם הדבר תקף גם לגבי שעון יד עם רצועה מפלסטיק? שכן יותר קשה לכלול שעון זה בגדר של תכשיט ולהגיד שהוא תפל לגוף.
תשובה: אכן שעון זה אינו תכשיט, אך דעת הגרש"ז אויערבאך זצ"ל שכיוון שהכל רגילים ללבוש אותו על הגוף - הרי זה דרך לבוש, ומותר (שמירת שבת כהלכתה פרק יח סעיף כז, ושם בהערה קיג). הרב עודד מילר
שאלה: מזוזה במקלט: האם מקלט חייב במזוזה? ואם זהו מקלט שהפך למחסן?
תשובה: מקלט אינו חייב במזוזה כיוון שאינו נחשב לדירת קבע אלא לדירת עראי. שהרי מיועד רק לשעת חירום. (הדר מזוזה פ"ו הערה 26). אך אם משתמשים בו גם למחסן חייב במזוזה ללא ברכה כדין מחסן. אמנם השו"ע ביורה דעה סימן רפ"ו סעיף א' פוסק שאוצרות יין ושמן חייבים במזוזה. אך הרבה אחרונים סוברים (ערוך השולחן שם ס"ט,ילקוט יוסף, שובע שמחות ח"א עמ' תקנג, בשם תשובת אביו הרב עובדיה זצ"ל) שמספק לא יברך כיוון שדין זה נמצא במחלוקת בגמרא ובראשונים אם מחסן חייב במזוזה או לא.(יומא יא ע"א). ולכן במקלט שהוא מחסן יקבע מזוזה ללא ברכה. הרב חגי לרר
שאלה: גיוס בנות לע : אז אין תשובה חד משמעית לע?? או שמא אף אחת לא יכולה להעמיד את עצמה במצב כזה? השאלה נשאלה בהמשך לשאלה "גיוס בנות לע - המשך "
תשובה: : כפי שהבנת שצריך להכיר טוב את המציאות. אם מדובר על עבודה רגילה כמו באזרחות אין איסור משום שזה תחת מסגרת של פרקליטות צבאית.
שאלה: להמשיך במקום העבודה?: אני עובדת באותו מקום 11 שנה. השכר מאוד טוב אך מבחינה מקצועית אין הרבה אפשרויות שינוי, ואני משועממת מהעבודה. בנוסף מבחינה חברתית מאוד לא קל כאן. כל הזמן תחושת תחרות לא נעימה. אני עכשיו בהריון עם ילד שלישי בע"ה צפוייה ללדת בתחילת נובמבר. האם נכון לא לחזור למקום העבודה ולקחת שנת לידה? האם לאחר מכן יהיה קל למצוא משהו אחר? האם נסתדר כלכלית.
תשובה: טוב לקחת שנה של הפסקה גם לטובת הילד וגם לטובתך. ואם במשך השנה לא תמצאי מקום אחר תוכלי לחזור כי אחרי שנה שלימה ישתנו הרבה דברים לטובה.
שאלה: הוצאות ועד הבית: האם ניתן לקחת את עלות ההדברה נגד מקקים בבורות הביוב שבחצר הבניין מקופת ועד הבית?
תשובה: אם יש קלקול בביוב כגון מכסה שבור הגורם להגעת המקקים יש לתקן זאת מכספי ועד הבית. אם הכל תקין, אם המקקים מגיעים לכל דירות הבניין או שיגיעו בהמשך הזמן (הרגילות היא שהמכה מתפשטת על כל בנין) ג"כ ניתן לחייב את כל הדיירים, אך אם הכל תקין והנזק מהמקקים מגיע רק לחלק מהדיירים אין אפשרות לחייב את אלו שאינם ניזוקים בהשתתפות. מקור הדין: כנה"ג (קנה אות עז) הביא תשובת גאונים, "ראובן שיש לו מקום חרוב סמוך לביתו של שמעון. ונעשית שם אשפה גדולה, ואומר ראובן או בנה או גדור כדי שלא יהיו משליכים שם אשפה ויהיה לו הזק, הדין עמו". וכנה"ג כותב שכולם מסכימים לתשובה זו (גם הב"י  קנה מחודשים ה  שחלק על תשובה דומה). ובפעמוני זהב הסביר כיוון שהיזק זה מצוי (כדברי הש"ך קנו ס"ק כב). ע"פ זה אם יש שבר במכסה הביוב וכדו' שההזק מצוי ניתן לחייב את כל בעלי הביוב. מה שכתבנו שאם יש נזק לכל הדירים ניתן לחייב את כולם מקורו בנתיבות המשפט ביאורים סימן קסד ס"ק א: "נראה דלפמ"ש בסימן קע"ח  סק"ג  דבכל מקום שיש בדבר ההוא תועלת לשניהן ואי אפשר לתקן לעצמו כ"א בבוא התיקון גם להשני, כופין זה את זה ליתן כל אחד חלקו, ואין הלה יכול לומר אנא לא צריכנא לתיקון זה. וראיה מסימן קס"א וקס"ג בדברים הרבה שכופין זה את זה. אמנם זהו דוקא בדבר שאם ימנע מלעשותו יבואו שניהם לידי היזק, אבל בדבר שהוא להשביח ואין בו יראת היזק אין יכולין לכפות זה את זה, ע"ש" ובנתיבות בקע"ח מוכח שגם אם אחד מהשכנים אינו ניזק כרגע אך בעתיד יגיע הנזק גם אליו ניתן לחייבו. : הרב משה מאיר אבינר.
שאלה: למידה מעורבת עם בנים בכיתה- כיתה י  ב: הרב, השאלה שלי נוגעת לתנועת עזרא- שאתה משמש כרב שלה. אני שביעיסטית,ובודקת אפשרויות לקראת המשך דרכי בשנה הבאה.אחת האופציות שאני בודקת ברצינות היא של"פ במסגרת התנועה. במסגרת השל"פ(שמיניסטים לעיירות פיתוח)- עוברים לגור במשך השמינית בעיירת פיתוח, משתלבים בבית הספר והקהילה המקומיים וגרים בדירת של"פ- כמו דירת שירות. נסענו לראות את המקום, ועלה הנושא של המגמות, לימודי המתמטיקה ולימודי האנגלית. הבנות סיפרו לנו שמפאת חוסר בבנות, שיעורי המגמות,שיעורי האנגלית, ושיעורי המתמטיקה- נלמדים עם בנים בני גילנו בכיתות מעורבות ע"פ רמות. נניח ובשיעור מתמטיקה אנגלית לומדים בכיתה מעורבת בה יש עוד בנות (גם לגבי זה- אשמח אם תגיד לי כיצד לנהוג. זה הגיוני לעשות דבר כזה? ועוד לבוא לשם בתור של"פית מהתנועה? ), השאלה שלי שבאה בעקבות כך בעייתית יותר: אחת המגמות שאני עושה היא פיזיקה. יש כיתת פיזיקה במקום- אך יש בה שלושה בנים, ואין אפילו בת אחת. אני מניחה שאין כ"כ מקום להתיר את זה,אבל אני רוצה להיות בטוחה. שלחתי לך בתחילת שנה שאלה דרך התנועה, ובמסגרת הועידה הארצית של עזרא דיברתי איתך ואמרת לי שאם יש לי שאלות אני יכולה לפנות דרך האתר הזה. אשמח לתשובה.
תשובה: טוב שאת ממשיכה לשאול. לצערי אני לא זוכר אותך אישית. בכל אופן לעצם השאלה לא ראוי לא רצוי לא כדאי ללמוד בכיתה שיש בה רק בנים ואת בת יחידה. נראה לי שכדאי לוותר על הרעיון או למצוא מקום אחר עם נתונים טובים יותר. שיהיה לך בהצלחה
שאלה: לימונים בשביעית - המשך: האם הכוונה שכל פרי שקטפתי מתשרי היה פטור ממעשרות? השאלה נשאלה בהמשך לשאלה "לימונים בשביעית "
תשובה: וברכת ד' להלכה למעשה אנו פוסקים שגם בלימון יש ללכת לפי חנטה, ועל כן הקובע הוא כל מה שחנט מר"ה תשע"ה. לקיטה זה רק לחומרא כדעת הרמב"ם. אבל בודאי שהיה חובה להפריש תרו"מ בלימונים עד לפני כחודש. בברכת התורה והארץ יהודה הלוי עמיחי מכון התורה והארץ
שאלה: אורות בחפצים לעניין שבת: לכבוד הרב. ישנם נעלי ילדים שעושים אורות צבעוניים, בשעה שקופצים איתם ולפעמים אף סתם כשהולכים. כמו כן ישנם גלגליות (סקייטים רולרים) וכו שעושים כמין אורות בזמן שנוסעים איתם. אינני יודע באיזה אופן עשיית האורות הנ"ל נעשית ולכן איני יודע אם מותר להשתמש בהם בשבת, ואולי יהיה אסור רק משום מראית עין גם אם באופן טכני אין כאן איסור. יישר כח לכבוד הרב ושכמ"ה.
תשובה: הכול אסור,
שאלה: מדד תשומות בנייה לפי ההלכה: 1.ברצוני לשאול האם מדד תשומות הבנייה שהקבלנים גובים הוא מותר ע"פ ההלכה? האם מותר להם לגבות ריבית על איחור בת המדד? האם מותר להם לחשב את המדד מזמן טופס ההרשמה (דמי רצינות) או מזמן חוזה בפועל? אם החוזה מתקיים ללא היתר בנייה, ובחוזה מופיעה שלקבלן יש אפשרות להמציא את היתר הבנייה במשך 12 חודשים ובמידה ולא יינתן היתר הרוכש רשאי לבטל את העסקה ומלוא כספו יוחזר לו, האם בתקופת ה 12 חודשים מותר לקבלן לגבות מדד תשומות בנייה? 2.בחוזה שחתמנו ישנו סעיף ברורות בבית דין גזית(לעינייני ממונות) האם מותר לעשות חוזה משפטי ע"פ חוקי השפיטה כלפי הרוכש ומנגד לא לאפשר לרוכש לתבוע בבית משפט אלה רק בבית דין גזית?(יש לציין כי על פי רוב חוק המכר לצד הרוכש ופוסק באופן אוטומטי 150 הכוללים בתוכם נזקי רכוש ועוגמת נפש) 3.האם מותר לקבלן לא לתת לי אביזרים שהתחייב בכתב ולהתנות קבלתם בויתור על תביעה? אף על פי שהאביזרים כרוכים בצנעת הפרט כגון: חלון חלבי המנוע אפשרות צפייה במי שמתקלח או דלת סורג בין הגינה לדירה המונעת אפשרות חדירה לדירה, בפועל כרגע ניתן להיכנס לדירה מהגינה 4. אציין כי החברה בבעלות אנשים דתיים והם מסרבים לשלם לי דמי פיצוי על 10 חודשי איחור מסירה של הדירה שבמהלכם נגרם נזק רב לרכוש ועוגמת נפש רבים והפסד כספי גדול בכוונתי לפנות אליהם שוב בדרישת ת לפני פנייה לערכאות ואני מבקש לדעת את זכויותיי 5. אודה באם הרב ישיב לי ויעשה עימנו חסד גדול
תשובה: מכיון שהוסכם ביניכם שהבורר יהיה בי"ד גזית עליך להפנות את כל טענותיך לביה"ד גזית
שאלה: טבעת נישואים: אני מתחתן עוד השבוע על כן מבקש תשובה מהירה. היזמנו טבעת נשואים אני שילמתי המקדמה,רבע מהמחיר, ארוסתי הלכה להביא אותו ושילמה את יתרת הכסף כדי לא להפסיד זמן למרות שלי היה יותר נוח בכמה תשלומים, ארוסתי אמרה לי תחזיר לי הכסף בתשלומים בינתיים שילמתי לה עוד רבע מהמחיר של הטבעת. האם מותר לקדש עם הטבעת זו שלמעשה עדיין אני חייב לה (לכלה עצמה) חצי מהטבעת? אולי אפשר לשאול את השאלה בצורה אחרת, טבעת שהחתן שילם עליה לפחות פרוטה ושאר הכסף שילם הכלה האם מותר לקדש אותה?
תשובה: גם כשהכלה שילמה היא לא התכוונה לקנות לעצמה אלא עבורך, ולכן אמרה לך שתשלם לה ההזדמנות את הנותר. לכן הטבעת כולה שלך אותה יכול לקדש בה. בכל זאת, כדי שלא יהיו ספיקות תאמר לה שאתה מגביה כעת את הטבעת על מנת לקנות לגמרי ושמעתה היא רק שלך ולא של שניכם, ואז תגביה שלושה טפחים. לכתחילה לא מקדשים בטבעת שלא שולם עליה עדיין, משום שיש דעות שהואיל ומהתורה צריך קנין כסף הגבהה קונה רק מדרבנן ולא מועילה לדאורייתא, אולם כאן היא שילמה עבורך על כולה, ומועיל מהתורה על פי המבואר בגמרא בקידושין מדין 'עבד כנעני'. הרב יאיר וסרטיל
שאלה: ניקוד בספר תורה: בפרשת בהעלותך פרק י המילים צבא בכל השבטים מופיעות בזקף קטן חוץ משבט גד "ועל-צבא מטה בני-גד אליסף בן-דעואל". המילה צבא בטפחה ולא מעמידה. אודה לרב על תשובתו.
תשובה: לשואל בספר "מלבוש לשבת ויו"ט" (לפרשת בהעלותך) ישנה אריכות דברים בנושא. עיין שם. ובדפוס ונציה ש"ד, המילים 'ועל צבא מטה בני גד' הוטעמו כמו בפסוקים אחרים בפרק. נאמנה
שאלה: שבירה בגרמא של צלחת מיקרוגל: אדם הכניס חפץ למיקרוגל (חפץ זה אינו צריך וראוי להיכנס לשם), ולאחר מכן אדם אחר הוציא את אותו חפץ ומכיוון שהחפץ מילא את חלל המיקרוגל הצלחת של המיקרוגל יצאה ונשברה. ברצוננו לשאול את כת"ר הרב מי חייב בת הצלחת?
תשובה: זה שהוציא את החפץ מהמיקרוגל- הוא חייב בת הצלחת. ביאור הדברים: בדין נזקי אדם קיימא לן, שאדם המזיק הוא מועד לעולם ואפ' הזיק בשוגג או באונס. ואע"פ שהמזיק בגרמא פטור מדיני אדם, כל עוד ההיזק בא מכוחו באופן ישיר, זה נחשב מעשה בידים ולא גרמא. (ב"ק ג:, סנהדרין עז:, שו"ע חו"מ שעח א, שפד א). ואע"פ שהחפץ הושאר במקום בצורה מרושלת שאין זה דרכו ומקומו, המזיק חייב ולא מניח החפץ. וע' תוס' (ב"ק כז: ד"ה אמאי) שהכלל 'כל המשנה ובא אחר ושינה בו פטור', נאמר רק לגבי בהמה שהזיקה ולא באדם שהזיק. לכן, הראשון שהכניס את החפץ למיקרוגל, אע"פ שהכניס חפץ שלא אמור להיות שם פטור כיון שלא ניזוקו מהחפץ עצמו, והשני שהוציא חייב, כיון ששבירת הצלחת נעשתה מכחו נחשב מזיק בידים שחייב אפילו כשהזיק באונס. הרב ש. ידידיה לוי
שאלה: כתובת קעקע - שיעור מהתורה: ב"ה בספר החינוך כתוב אפילו אות אחת האם הכוונה אות אחת או יותר ולא ציור כלשהו?
תשובה: ב"ה שלו-ם וברכה כל דבר אסור מדרבנן, מהתורה אסור אותיות. הרב חגי בר גיורא
שאלה: לפתוח ספר בשבת: האם מותר בשבת לפתוח סידור חדש בחוזקה כדי שיהיה נוח לקרוא בו, או שיש בזה מתקן כלי?
תשובה: מותר. אין בזה תיקון כלי, הכלי (הספר) כבר מוכן, אתה רק מסדר אותו לעצמך. הרב שלמה בורנשטין
שאלה: מקום עבודה: אני עוד שבועיים מסיימת ללמוד. לפני כמה שנים חזרתי בתשובה, אמרתי להורי שאני לא עושה צבא ולא שירות לאומי והם הבינו אותי אבל הם לא מסכימים שאני אלך למדרשה הם רוצים שאני אעבוד. יש לנו קרוב לבית מאפייה בד"ץ שהבעלים דתיים אז אמא שלי אמרה שזה יתאים לי. האם יהיה לי מותר לעבוד שם? (אני גרה באזור לא דתי).
תשובה: ב"ה שמחתי מאוד לקבל את מכתבך. מאוד התפעלתי מהצעדים הגדולים שעשית, ואני מאמין שאת רואה את הפירות הנפלאים. זה ממש עצום, לזכות לעשות תהליך גדול כל כך וחשוב כל כך. אברך אותך שתזכי להצליח להמשיך להתקדם, להמשיך להתעלות ולפתח את הקשר עם אבינו שבשמים. חשוב מאוד להמשיך ללמוד, ויחד עם זאת צריך זהירות ביחס עם ההורים. צריך להתקדים איתם נכון, למנוע מריבות ולנסות לבנות ביחד. גם אם יש דברים שההורים לא יבינו, חשוב שהם יסכימו עם הדברים, ואם לא, להמשיך ולעבוד על כך. לפי ההלכה מותר לך לעבוד שם, כמובן שצריכה תהיי לשמור על עצמך, שלא ליצור קשר הדוק עם גברים, אך זה מותר. יחד עם זאת, אני חושב שחשוב שתשלבי גם לימוד במדרשה, אם זה לא יהיה רק מדרשה, הגיוני שההורים יבינו ויקבלו זאת. שדרי להם כמה שזה חשוב לך, וכמה יהיה לך חסר אם לא יהיה לך זאת. שתהיה לך המון המון הצלחה, ואשמח לעזור עוד בכל מה שאוכל. הרב יצחק גרינבלט.
שאלה: דודבדבנים מגוי - מעשרות ושמיטה: בני קיבל היום דובדבנים מדרוזי ממג דל שמס בצפון. האם לעשר? או זה נחשב שביעית? האם זה הולך לפי הבעלות על הקרקע? האם זה נחשב פירות של גוי? כיצד עלי לנהוג בפירות אלו?
תשובה: וברכת ד' א. אם הדובדבנים של הדרוזי והאדמה של הדרוזי אין צורך להפריש תרו"מ ומבחינת הדין אין בו קדושת שביעית (יש שהחמירו לנהוג בפירות אלו קדושת שביעית). ב. אם עץ הדובדבנים של הדרוזי והאדמה של יהודי יש בהם קדושת שביעית, ובכל מקרה אין צורך להפריש תרו"מ (כשהדרוזי לקט). בברכת התורה והארץ יהודה הלוי עמיחי מכון התורה והארץ
שאלה: עקירת עצים לצורך שיפוץ: אנו צריכים להוסיף חדר לבית בקומת קרקע בגלל בעיות בריאות שמקשות עלינו לעלות מדרגות לחדר השינה בקומה השניה. בשטח המיועד לבניה יש עצי פרי. האם מותר לעקרם? האם מותר לשתול אותם במקום אחר?
תשובה: וברכת ד' א. אני מבין שמדובר כעת בשלבי תכנון ועל כן נראה שכניסה לעבודה כבר תעשה לאחר שביעית. ב. מבחינה הלכתית מותר לעקור עצי פרי כאשר יש צורך במקום לבנייה נצרכת (לא להרווחה בלבד). בגלל חששות של דברי קבלה השתדלו להחמיר שהעץ ימכר לגוי שהוא גם יעקור את העץ. אם אפשר להעביר את העץ למקום אחר עדיף, אבל אין צורך להוציא על כך הוצאות גדולת. בברכת התורה והארץ יהודה הלוי עמיחי מכון התורה והארץ